חברה עברית לחקירת א"י ועתיקותיה

ירושלים

ת.ד. 563

 ירושלים 26.7.1933

ח.נ.מ.

קיבלתי היום ידיעה מאת בן צבי על דבר רצפת הפסיפס שנתגלתה.

אני שמח מאד לידיעה זו, כי זה מאשר את דעת הפרופ. קליין ואת דעתי.

הערב נתקיימה ישיבת הועד המנהל של חברתנו והוחלט לפנות אל הממשלה בבקשת רשיון לעבודת חפירות בסמוניה. יתכן שבמשך חודש ימים נקבל את הרשיון וניגש לחפירות.

אני פונה אליך בבקשות כדלקמן:

1. לשמור בסוד את ענין התגלית ולבקש את כל אלה שנודע להם על הענין הזה לשמור את הדבר בסודי סודות ולא לפרסם את הדבר ברבים. גם חוקרים אחרים ובכ' מוסדות יהודים ולא יהודים שלא צריכים לדעת על דבר התגלית עד שנקבל את הרשיון.
2. שחברי המושב לא יתהלכו בסביבת שרידי בית הכנסת , בכדי שהדבר לא יוודע לערבים, המסוגלים לקלקל את רצפת הפסיפס / ולגנוב משם עמודים וכו'.
3. להודיעני בפרוטרוט על צורת הפסיפס וביחוד אם היא צבועה. אהיה אסיר תודה לך אם תואיל להודיעני על כל פרט בקשר עם בדיקת המקום ע"י חברי המושב.

אנו מקוים שיעלה בידינו לגשת בחודש הבא לחפירות. ברור למדי שנעשה את העבודה רק ע"י פועלים יהודים מהעמק.

בבקשה למסור דרישת שלום למורי ביה"ס הח"ח משולם וניסן ולכל חברי המושב.

בתודה למפריע ובברכה

ב. מייזלר